O‘zbekiston Respublikasi Vazirlar Mahkamasining “Uy-joy-kommunal xizmatlarning o‘z xarajatlarini o‘zi qoplashiga bosqichma-bosqich o‘tish munosabati bilan normativ hujjatlarni tasdiqlash to‘g‘risida” 1996-yil 30-iyuldagi 271-son qaroriga qo‘shimchala

Bozor iqtisodiyoti sharoitlarida uy-joy-kommunal xizmatlarning normativ-huquqiy bazasini takomillashtirish maqsadida Vazirlar Mahkamasi qaror qiladi: 
 O‘zbekiston Respublikasi Vazirlar Mahkamasining “Uy-joy-kommunal xizmatlarning o‘z xarajatlarini o‘zi qoplashiga bosqichma-bosqich o‘tish munosabati bilan normativ hujjatlarni tasdiqlash to‘g‘risida” 1996-yil 30-iyuldagi 271-son qaroriga quyidagi qo‘shimchalar kiritilsin: 
 5-ilovaning 2-bandi quyidagi mazmundagi xatboshi bilan to‘ldirilsin: 
 “Uy ichidagi tarmoqlarga texnik xizmat ko‘rsatish bo‘yicha xarajatlar miqdorini hisoblab chiqarish va uni to‘lash kommunal- uy-joydan foydalanish tashkilotlari bilan, mulkchilik shakllaridan qat’i nazar, kommunal xizmatlar ko‘rsatuvchilar o‘rtasidagi shartnoma bilan aniqlanadi”; 
 5-ilovaning II bo‘limi nomidagi “qoplash” so‘zidan keyin “normativ” so‘zi qo‘shilsin va davomi matn bo‘yicha.